ออย แฮปปี้ควง น้องรีนา ออกงานอีเวนต์ครั้งแรก
พับโปรเจกต์ผู้จัดสนุกทำงานเบื้องหน้ามากกว่า,ออกอาการตื่นเต้นเล็กน้อยเมื่อพระเอกหนุ่ม ออย–ธนา สุทธิกมล ควง น้องรีนา ลูกสาวหัวแก้วหัวแหวน มาทำงานด้วยครั้งแรกในงาน สก๊อต คิตซ์ ซุปไก่สกัดผสมนม ที่ศูนย์การค้า สุพรีม คอมเพล็กซ์ ซอย สามเสน 28 เลยคว้าตัวมาถามว่า พาลูกออกงานครั้งแรกเป็นยังไงบ้าง? ก็ห่วงว่าเค้าจะงอแงมั้ย ปกติแล้วเค้าจะขี้อายมาก แล้วก็ไม่ค่อยยอมทำอะไร นานมั้ยกว่าจะใจอ่อนพาลูกมาทำงานด้วย? ก็อยากให้เค้าลองดูครับ ถามเค้าแล้วว่าอยากไปทำงานกับปะป๊ามั้ย เค้าก็บอกว่าอยาก แต่คงไม่ให้ทำเยอะหรอกครับ อยากให้วิ่งเล่นมากกว่า ลูกมาร่วมงานวันนี้สอบผ่านมั้ย? ผ่านครับ วันนี้ไม่งอแง ก่อนมาทำงานก็บอกเค้าว่าจะได้ใส่ชุดเจ้าหญิงนะ ใส่ชุดสีแดงนะ เค้าก็ชอบ สำหรับงานในวงการบันเทิงวางงานให้ลูกยังไงบ้าง? ไม่ได้วางไว้เลยครับ ก็อยากให้เรียนหนังสือและโตตามสเต็ปของเด็กทั่วไปครับ งานละครน้องมีโอกาสได้เห็นมั้ย? ละครมันใช้เวลาเยอะไปครับ ผมคิดว่าจากการที่ผมร่วมงานกับเด็กเยอะๆมันต้องใช้เวลาพอสมควร ใช้ความสามารถของเด็กด้วย ซึ่งลูกผมก็ยังไม่สามารถทำตรงนั้นได้ เหมือนเด็กบางคนเกิดมาเพื่อเล่นละคร แต่ลูกผมยังไม่ถึงขนาดนั้น,ออยหวงลูกสาวขนาดไหน? ไม่หวงนะ ก็ปกติ เป็นห่วงมากกว่า รีนาติดใคร มากกว่ากัน? ถ้าผมอยู่ก็ติดผม (ยิ้ม) เพราะผมไม่ดุ งานวันเกิดน้องรีนา 4 ขวบเป็นยังไงบ้าง? ไม่มีอะไรครับ เหมือนกินเลี้ยงกับญาติพี่น้องครับ ส่วนของขวัญก็เป็นของเล่น ตุ๊กตาครับ อัปเดตงานผู้จัดละครหน่อย? พับโครงการไปแล้วครับ ทางค่ายดึงกลับไปทำเองแล้วครับ ตอนนี้คิดว่ามันใช้เวลาเยอะ แล้วก็ปวดหัวมากเหมือนกัน งานเบื้องหลังมันยาก เตรียมงานก็นานมากครับ ถ้าไม่มีเวลามันก็ค่อนข้างยากนิดนึง ถ้ามีเวลาก็ค่อยลองกันใหม่ ก่อนหน้านี้บอกว่าบทไม่ผ่าน? อ๋อ ไม่ใช่ครับ เป็นทางผู้ใหญ่มากกว่าที่เค้าอยากจะดึงกลับไปทำเอง เห็นว่าจะกลับไปเล่นละครกับช่อง 7 อีกครั้ง? ใช่ครับ เรื่องล่าสุด ถิ่นผู้ดี ครับ และกำลังจะถ่ายอีกเรื่องครับ เป็นแนวฆาตกรรมตามหาว่าใครคือฆาตกร ที่ฆ่าคนในครอบครัว ออยกลับมาในวันที่ช่อง 7 ขาดแคลนพระเอก? ใครให้โอกาสทำงานผมก็ทำหมดครับ เสียดายงานผู้จัดมั้ย? ตอนแรกอยากทำมากๆ ครับ เป็นงานอีกแบบนึงที่เราคุ้นเคย ใกล้เคียงที่เราคิดว่าจะทำได้นะ น่าลองนะ แต่พอทำจริงเพิ่งรู้ว่าคนทำอยู่ข้างหลังเหนื่อยมาก แอบคิดเล็กๆ ว่าอยู่เบื้องหน้าดีแล้ว ปวดหัวน้อยกว่าเยอะ แล้วก็ค่อนข้าง ที่จะต้องใช้เวลา มันมีขั้นตอนของมันพอสมควรครับ เป็นนักแสดงง่ายกว่าเยอะ พอกลับมาคิดตอนนี้ก็คิดว่าเราไม่ทำก็ดีเหมือนกัน (ยิ้ม) ถอดใจแล้วใช่มั้ย? ก็ยังชอบอยู่แต่มันยังไม่เจออะไรที่ลงตัวมากกว่า ถ้าลงตัวน่าทำก็ค่อยว่ากันอีกที.
ออกอาการตื่นเต้นเล็กน้อยเมื่อพระเอกหนุ่ม ออย–ธนา สุทธิกมล ควง น้องรีนา ลูกสาวหัวแก้วหัวแหวน มาทำงานด้วยครั้งแรก
ออย ธนา,น้องรีนา,พับโปรเจกต์,ออกงานครั้งแรก,ผู้จัด,ดารา